American Ballet Theatre
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
American Ballet Theatre er det ledende amerikanske ballettensemble ved siden av New York City Ballet, men ikke så enhetlig preget av én koreograf og én enkelt retning som denne.
Fra åpningen i 1940 var tanken å gjøre American Ballet Theatre til et museum for klassisk og moderne koreografi. Ensemblet har samlet fremragende amerikanske og utenlandske koreografer og dansere, som Agnes de Mille (med Rodeo, Fall River Legend og Billy the Kid– tre amerikanske nasjonalballetter), Jerome Robbins, Glen Tetley, briten Antony Tudor (med blant annet Pillar of Fire) og svenske Birgit Cullberg.American Ballet Theatre ble grunnlagt av Lucia Chase, som ledet kompaniet frem til 1980. Kompaniet har sin egen skole som har betydd mye for utviklingen av amerikanske dansere. Det turnerer over hele verden. Les mer i Store norske leksikon ballett koreografi Dans i USA Eksterne lenker Nettsidene til American Ballet Theatre